QAWSALLA IL-MADONNA TA' MEJJU WARA ERBA' XHUR BLITŻ Erba' xhur ilhom leji u nhar jittajjru Fuq rasna l-magni mġewnħa ta' legħdewwa; Bil-twerdin ta' l-inkejja jdamdam l-ajru, U jaħkem fuq kulħadd il-ħsieb tad-dnewwa. jinżlu l-bombi mill-għoli, jkissru, jtajjru Djar, raba' u ġonna: x-xaħta kibret sewwa; Sa l-knejjes t'Alla fejn l-erwieħ jitħajjru Għal ġid is-Sema staw ħerba sa ġewwa. In-nisa mbikkma, bit-trabi f'idejhom, Jistaqsu lis-Smewwiet jekk hemmx xi ħniena, B'qalbhom .imriegħda u bid-dmugħ fuq għajnejhom, Jinsama' talbhom7 Hekk ikun, għax Alla Ma jitlaqx lit-tajbin f'idejn il-ħżiena… U fi smewwietna dehret il-Qawsalla.